open-index/open-wikipedia-markdown huggingface dataset:
The Little Mermaid

***The Little Mermaid*** é un filme de animación de Disney dirixido por Ron Clements e John Musker que se estreou en 1989. Baséase no conto de Hans Christian Andersen *A sereíña*.

## Sinopse 
Ariel, filla do rei Tritón, é a princesa das sereas. Está a piques de celebrarse a súa festa de aniversario, e a súa maior ilusión sería a de poder coñecer ós humanos, xa que nunca os vira. Axudada pola meiga do mar Úrsula, Ariel conseguirá subir á superficie, onde salvará de morrer afogado a un fermoso príncipe, Eric, cuxo barco acaba de naufragar e do que se namorará perdidamente.

## Personaxes 
* Ariel, voz de Jodi Benson
* Príncipe Eric, voz de Christopher Daniel Barnes
* Úrsula, voz de Pat Carroll
* Sebastian, voz de Samuel E. Wright
* Flounder, voz de Jason Marin
* Rei Tritón, voz de Kenneth Mars
* Scuttle, voz de Buddy Hackett
* Grimsby, voz de Ben Wright
* Flotsam e Jetsam, voz de Paddi Edwards
* Carlotta, voz de Edie McClurg
* Irmás de Ariel, voz de Kimmy Robertson e Caroline Vasicek
* Harold o Cabaliño de mar, voz de Will Ryan
* Max o Can ovelleiro, efectos de voz de Frank Welker
* Chef Louis, voz de Rene Auberjonois

## Galardóns e nomeamentos 
* 1989: 2 Oscars: Mellor banda sonora orixinal e canción.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Rebekah Brooks

**Rebekah Mary Wade**, coñecida como **Rebekah Brooks**, nada o 27 de maio de 1968 en Cheshire, é unha xornalista e editora británica. Até xullo do 2011 foi a directora de *News of the World*, periódico propiedade do magnate Rupert Murdoch.

## Véxase tamén 
### Ligazóns externas 
* *Rebekah Wade* da BBC
David Hasselhoff

**David Michael Hasselhoff**, nado en Baltimore (Maryland) o 17 de xullo de 1952, é un actor e músico estadounidense.

Ten orixe alemá por parte paterna. É ben coñecido internacionalmente pola súa participación en series televisivas como *Knight Rider* e *Baywatch*.

## Véxase tamén 
### Ligazóns externas 
* Páxina web oficial
Erika Eleniak

**Erika Eleniak**, nada en Glendale (California) o 29 de setembro de 1969, é unha actriz estadounidense famosa polo seu papel en *Baywatch* como Shauni McClain. Tamén foi playmate da revista *Playboy*.

## Véxase tamén
La Oliva

**La Oliva** é un municipio español pertencente á provincia das Palmas, nas Canarias. Está situado no norte da illa de Fuerteventura. La Oliva foi a capital da illa ata 1880.

## Xeografía 
miniatura|250px|esquerda|Montaña de Tindaya.
Neste municipio atópanse dous parques naturais, o Parque Natural de Corralejo, que inclúe as súas singulares dunas, e o Parque Natural do Illote de Lobos, que comprende a illa de Lobos en toda a súa extensión, que lle pertence administrativamente.

A Montaña de Tindaya, un dos principais xacementos de manifestacións rupestres da illa, era considerada máxica polos guanches.

A vexetación do municipio está caracterizada pola matogueira espinos (como a aulaga ou a matamoros).

Destacan as praias do Cotillo e Corralejo o que permitiu o desenvolvemento turístico do municipio. Nas súas costas danse as condicións necesarias para a práctica de deportes como o surf, o wíndsurf, submarinismo etc.

## Demografía 
Os principais núcleos de poboación son Corralejo (13.618 habitantes), Villaverde (1.525 habitantes) e La Oliva (1.295 habitantes) (INE 2008).

## Lugares de interese cultural 
* *Casa de los Coroneles*: fundada en 1650, en tempos señoriales, o edificio albergaba aos coroneis das milicias. Ostentaban o poder militar e a partir do século XVIII tamén o civil. 
* *Casa de la Cilla*: antigo almacén, actualmente é sede do Museo do gran. Este museo está dedicado ás tarefas agrícolas ao redor da obtención do gran. 
* Monumento a Unamuno: Miguel de Unamuno estivo desterrado uns meses en Fuerteventura en 1924. É obra do escultor Juan Borges Linares e está situada en Montaña Queimada. 
* Centro de Arte Canario: expón arte contemporánea desenvolvido por artistas canarios.

## Véxase tamén 
### Ligazóns externas 
* Sitio oficial do concello
Willie Warren

**Willie D. Warren**, nado o 22 de outubro de 1989 en Dallas, Texas, é un xogador estadounidense de baloncesto profesional. Actualmente é axente libre.

## Traxectoria 
Warren foi elixido na 54ª posición do Draft da NBA de 2010 polos Los Angeles Clippers. Máis tarde, o 13 de xullo de 2010, asinou un contrato cos Clippers. 

Nesa mesma tempada, Warren foi enviado á NBA D-League. Xogou 6 partidos para os Bakersfield Jam da D-League, e acadou 21.0 puntos, 7.0 asistencias, 5.3 rebotes e 1.0 roubos por partido, e anotando un 50% dos tiros de campo e un 46% dende a liña de 3 puntos. Os Jam tiveron unha marca de 5-1 con Warren no equipo. Tras o seu paso pola D-League, Warren foi chamado de volta polos Clippers, pero foi asignado outra vez aos Jam o 2 de marzo de 2011.

## Notas 
## Véxase tamén 
### Ligazóns externas 
* Estatísticas en Basketball-Reference.com
Tareixa Campo

**María Teresa Campo Domínguez**, coñecida como **Tareixa Campo**, nada o 24 de agosto de 1946 no Incio, é unha actriz e directora de teatro galega.

## Traxectoria 
É diplomada en maxisterio e exerceu a docencia na cidade de Lugo. Foi a cofundadora da asociación de Profesores de Teatro "Barriga Verde" e é membro fundador do grupo teatral "Achádego".

## Notas 
## Véxase tamén 
### Ligazóns externas 
* Ficha en galegos.info
Raoul Walsh

**Raoul Walsh**, nado en Nova York o 11 de marzo de 1887 e finado en Simi Valley (California) o 31 de decembro de 1980, foi un director de cinema estadounidense. Ao longo da súa traxectoria, dirixiu máis dun centenar de filmes dos xéneros máis diversos, aínda que destacou sobre todo como director de películas de aventuras.

## Véxase tamén 
### Ligazóns externas 
* Senses of Cinema: Great Directors Critical Database
Blaise Pascal

miniatura|200px|Blaise Pascal.
**Blaise Pascal**, nado en Clermont-Ferrand o 19 de xuño de 1623 e finado en París o 19 de agosto de 1662, foi un matemático, físico, filósofo e teólogo francés.

## Traxectoria 
Fillo do matemático Étienne Pascal e de Antoinette Bégon. Perdeu á súa nai aos tres anos de idade. O pai decidiu educar persoalmente aos seus fillos decidindo, así mesmo, desprazarse a París onde se opuxo ás medidas fiscais do Cardeal Richelieu e tivo que escapar á Bastille. Tras recuperar o seu favor, instalouse en Rouen onde foi delegado rexio.

O neno Pascal, cando tiña 11 anos, escribiu un tratado sobre os sons e, pouco máis tarde, sobre os principios de Euclides verbo dos ángulos dos triángulos. Con 16 anos, redactou un ensaio sobre as seccións cónicas. Aos 18 anos, construíu unha calculadora mecánica.

Realizou estudos de hidrostática e implicouse na polémica xansenista debido ás súas inquedanzas relixiosas.

Dunha saúde moi feble, non se coñece con exactitude cal foi a causa da súa morte.

## Científico 
Contribuíu á creación da xeometría proxectiva e ao cálculo de probabilidades, así como ao desenvolvemento do cálculo infinitesimal, a mecánica dos fluídos e a presión atmosférica e perfeccionou o barómetro de Torricelli. Refutou o concepto de *horror ao baleiro*. Dentro da análise combinatoria é célebre o *triángulo de Pascal* relacionado co teorema binomial.

A el débeselle o *teorema de Pascal* que determina que nun hexágono nunha cónica as rectas que contiveren as beiras opostas intercéptanse en puntos colineares.

Tamén formulou o principio ou *Lei de Pascal* que di que a presión producida nun líquido en equilibrio se transmite integralmente a todos os puntos do líquido e ás paredes do recipiente.

## Filósofo e Teólogo 
Pascal aprehende ao home pola súa dimensión pensante como Descartes, pero o concibe na súa fraxilidade; o home é unha *cana pensante*. Só con Deus o home adquire a súa auténtica grandeza.

Pascal distingue entre razón e corazón. Só no corazón cáptanse os primeiros principios que sosteñen a articulación dos razoamentos, o discurso lóxico. *O corazón ten razóns que a razón non coñece*.

Pascal é debedor de Agostiño de Hipona e considera que existe o perigo de facer un ídolo da verdade mesma: *a verdade sen amor non é Deus; é a súa imaxe, un ídolo que non se ha de estimar nin adorar*. Para el existen dúas desviacións para acadar a auténtica Verdade onde o home se encontra a si mesmo: rexeitar a razón e non admitir máis que a razón.

## Obras 
* *Essai pour les coniques* (1640)
* *Experiences nouvelles touchant le vide* (1647)
* *Écrit sur la signatu*
* *re du formulaire* (1661)
* *Les Provinciales* (1658)
* *Les Pensées* (póstumo)
* *Traité du triangle arithmétique* (póstumo)
* ''De l'esprit géométrique* (1658)
* *Traité de l'équilibre des liqueurs et de la pesanteur de la masse de l'air'' (1648)

## Véxase tamén 
### Outros artigos 
* Caracol de Pascal
* Linguaxe Pascal
* Pascal (unidade)
Medalla Fields

A **Medalla Internacional para Descubrimentos Sobresaíntes en Matemáticas**, coñecida polo nome de **medalla Fields**, é unha distinción que concede a Unión Matemática Internacional cada catro anos. Ante a carencia do Premio Nobel de matemáticas, instaurouse este premio aos mellores matemáticos en tempos anteriores da Segunda guerra mundial. Estas medallas concédense a un ou máis matemáticos. A súa orixe está no matemático John Charles Fields. Ademais, só se lles concede a matemáticos con idades non superiores aos 40 anos, cunha retribución de 10.000 euros.

## Laureados 
Listaxe dos premiados coa medalla Fields.

## Notas 
## Véxase tamén 
### Ligazóns externas 
* Páxina da organización
Leonora Carrington

**Leonora Carrington**, nada en Lancashire o 6 de abril de 1917 e finada na Cidade de México o 25 de maio de 2011, foi unha pintora surrealista e escritora de orixe inglesa radicada en México. Viviu a maior parte da súa vida adulta na Cidade de México e foi unha das últimas participantes sobreviventes do movemento surrealista dos anos 30.  Carrington tamén foi membro fundador do movemento de liberación da muller en México durante a década de 1970. Foi parella de Max Ernst, artista alemán asociado co dadaísmo e surrealismo, e tivo unha amizade duradeira coa pintora Remedios Varo.

## Notas
## Véxase tamén 
### Ligazóns externas 
* Leonora Carrington
Xaguar

O **xaguar** (*Panthera onca*) é un felino carnívoro do xénero Panthera e a única das catro especies actuais deste xénero que se atopa en América. Tamén é o maior felino de América e o terceiro do mundo, despois do tigre e do león. A súa distribución actual esténdese desde o norte de México e gran parte de Centroamérica até o Perú, Paraguai e o norte da Arxentina. Exceptuando algunhas poboacións en Arizona (suroeste de Tucson), esta especie xa foi practicamente extirpada nos Estados Unidos desde principios da década de 1900.

## Características 
Atópase emparentado e aseméllase moito en aparencia física ao leopardo, mais xeralmente é de maior tamaño, conta cunha constitución máis robusta e o seu comportamento e hábitat son máis acordes aos do tigre (Panthera tigris). Aínda que prefire as selvas densas e húmidas, pode acomodarse a unha gran variedade de terreos boscosos ou abertos. Está estreitamente asociado á presenza de auga e destaca, xunto co tigre, por ser un felino ao que lle gusta nadar.

É fundamentalmente solitario e un cazador que tende emboscadas e oportunista á hora de elixir as presas. Tamén é un superpredador e unha especie clave que desempeña un importante papel na estabilización dos ecosistemas nos que habita, regulando as poboacións das especies que depreda. O xaguar ten unha mordedura excepcionalmente potente, mesmo en comparación con outros grandes felinos, o que lle permite perforar os caparazóns de réptiles acoirazados como as tartarugas e utilizar un método pouco habitual para matar: ataca directamente a cabeza da presa entre as orellas para proferir unha dentada fatal que atravesa o cranio cos seus cabeiros alcanzando ao cerebro.

O xaguar está cualificado na Lista Vermella da UICN como «especie case ameazada» e o seu número está en declive. Entre os factores que o ameazan inclúense a perda e a fragmentación do seu hábitat. A pesar de que o comercio internacional de xaguares está prohibido, este felino morre con frecuencia a man dos humanos, especialmente en conflitos con rancheiros e granxeiros. Aínda que reducida, a súa distribución xeográfica continúa sendo ampla. Ao longo da historia, esta distribución outorgoulle un lugar prominente na mitoloxía de numerosas culturas indíxenas americanas, como os maias e os aztecas.

## Notas 
## Véxase tamén 
### Ligazóns externas 
* *Guía de convivencia entre la gente y los jaguares*.
Antifascismo

O **antifascismo** é a oposición a ideoloxías, organizacións, gobernos e persoas fascistas, nacionalsocialistas, sendo sinónimo este último de ultradereita. Asóciase historicamente coa resistencia política nos países ou estados con gobernos fascistas ou nazis, aínda que tamén se autodenominan "antifascistas" a certos grupos europeos e estadounidenses que desde a década de 1970 se enfrontaron, mediante a propaganda ou a mobilización na rúa, aos partidos e bandas de extrema dereita.

## O antifascismo arredor do mundo 
* Reino Unido (1936) - Arredor de 1936 houbo un forte movemento fascista no Reino Unido, acadando o punto máis alto antes da Batalla de Cable Street, no que un grupo antifascista moito máis numeroso derrotou ós manifestantes convocados pola British Union of Fascists.

## Véxase tamén 
miniatura|dereita
### Ligazóns externas 
* *El antifascismo como forma de adhesión al sistema*, publicado en Ekintza Zuzena.
Corralejo, La Oliva

**Corralejo** é unha localidade do municipio de La Oliva, ao norte de Fuerteventura, unha das sete illas das Canarias. A súa poboación era de 13.618 habitantes en 2008.

É un importante centro turístico, con extensas praias de area fina, xunto ao Parque Natural das Dunas de Corralejo e Illa de Lobos; é tamén o punto de partida para excursións en barco cara ao illote de Lobos.

As praias de Corralejo son a maior atracción da localidade. A zona conta con 11&nbsp;km de area fina, xunto con algunhas pequenas baías ao longo da costa. Ademais, hai varios quilómetros de dunas de area nas proximidades, que foron designadas como reserva natural. As augas ao redor de Corralejo son claras e dun ton intenso de azul, pero vense afectadas polas fortes correntes. As praias da cidade son un pouco máis protexidas e teñen unha banda de roca volcánica ao longo da costa.

A localidade ten un equipo de fútbol, o Club Deportivo Corralejo.250px|miniatura|Dunas ao sur de Corralejo.|centro
## Notas
Corralejo

**Corralejo** pode referirse a: 

* a aldea de **Corralejo**, do municipio de El Cardoso de la Sierra, na provincia de Guadalaxara (España). 
* a localidade turística de **Corralejo**, do municipio de La Oliva, na illa de Fuerteventura (España). 
* **Corralejo**, entidade local menor do municipio de Valle de Valdelucio, na provincia de Burgos (España).
Masiela Lusha

**Masiela Lusha**, nada en Tirana (Albania) o 23 de outubro do 1985, é unha poetisa, novelista e actriz estadounidense de cinema e máis de televisión. Comezou a súa carreira na década dos 90 acadando sona internacional pola interpretación do personaxe Carmen Lopez da popular sitcom *George Lopez* dos EUA.

É protagonista de varios filmes de Hollywood, e a pesar de que a maioría dos seus papeis veñen sendo comedias -*Time of the Comet*, *The Last Vampire*, *Ballad of Broken Angels* - e Comedia Romántica|comedias románticas - *Science of Cool*, *Katie Malone*-, tamén actuou en filmes doutros xéneros, como a comedia de terror *Law and Order*, o suspense de crime *Tough Business* e o drama *Cherry Bomb*'.

## Obras 
* *Inner Thoughts* (1999)
* *Drinking the Moon* (2005)
* *The Besa* (2008)
* *Amore Celeste* (2009)
* *Boopity Boop! Writes Her First Poem* (2010)
* *Boopity Boop! Goes To Hawaii* (2010)
* *The Call* (2010)

## Véxase tamén
Liga de Campións da UEFA 2007-08

A **Liga de Campións da UEFA 2007-08** foi a 53ª edición da máxima competición europea de fútbol a nivel de clubs. Disputouse entre xullo de 2007 e maio de 2008, coa participación inicial de 76 equipos, representantes de 52 federacións nacionais.

A fase final da competición deu inicio en setembro de 2007, con 32 equipos competindo polo trofeo que defendía o AC Milán, trala súa vitoria na edición 2006-07. O campión final do torneo foi Manchester United, despois de derrotar ao Chelsea FC nos penaltis, na primeira final totalmente inglesa, que se disputou o 21 de maio no Estadio Luzhniki de Moscova. Para o equipo da cidade de Manchester supuxo a súa terceira conquista da máxima competición europea.

## Fase de Grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Eliminatorias 
250px|miniatura|dereita|Aliñacións titulares dos dous equipos na final.

## Final 
A final da edición 2007-08 da Liga de Campións da UEFA disputouse o 21 de maio de 2008, no Estadio Luzhniki de Moscova diante de 67.310 persoas. Nela enfrontáronse por vez primeira dous equipos ingleses, o Manchester United e o Chelsea FC. O Manchester United tentaba acada-lo seu 3º título de campión continental, mentres que o Chelsea FC xogaba a súa primeira final da máxima competición europea.

O encontro estivo dominado polo Manchester United, que tivo a posesión do balón o 58% do tempo, por un 42% do Chelsea FC. O portugués Cristiano Ronaldo abriu o marcador no minuto 26 a prol do Manchester United, e Frank Lampard igualou o encontro nos derradeiros intres da primeira metade. Despois do descanso non houbo mais goles, e o encontro foise á prórroga, na cal tampouco se moveu o taboleiro. Deste xeito, houbo que decidi-lo campión dende o punto de penalti.

Cristiano Ronaldo marrou o 3º lanzamento do Manchester United, e cando ó Chelsea FC só lle quedaba o 5º penalti para gaña-la final, John Terry fallou, e houbo que seguir facendo lanzamentos. Entón foi cando, no 7º lanzamento do Chelsea FC, o francés Nicolas Anelka fallou o seu lanzamento, e o Manchester United proclamouse campión. O porteiro holandés do Manchester United, Edwin van der Sar, foi premiado coa distinción *Man of the Match*.

Deste xeito o Manchester United acadou por terceira vez na súa historia o título de campión de Europa.

## Véxase tamén 
### Outros artigos 
* Liga de Campións da UEFA
* UEFA
* Manchester United
* Chelsea FC
* Cristiano Ronaldo
Tuineje

**Tuineje** é un municipio canario pertencente á provincia das Palmas. Está situado no sueste da illa de Fuerteventura. Os principais núcleos de poboación son Gran Tarajal, Tarajalejo, Tesejerague e Tuineje.

## Historia 
Foi dependente do municipio de Betancuria ata finais do século XVIII. Constitúese en municipio en 1872 grazas ás Cortes de Cádiz. En 1740, durante a guerra angloespañola, corsarios ingleses desembarcan na vila para realizar saqueos. Con todo, e a pesar da súa desvantaxe en armamento, os nativos conseguen unha vitoria sobre os invasores. Meses máis tarde vólvense a reproducir os acontecementos con igual resultado. Esta batalla coñécese como Batalla de Tamasite ou de Llano Florido.

## Demografía 
## Economía 
A economía en Tuineje baséase na agricultura de tomate e forraxe (primeiro produtor insular) e na gandería (carne de cabra e queixos). Cobra tamén un papel relevante o sector turístico. Destacan as praias de Gran Tarajal, Tarajalejo, Giniginámar e Las Playitas.

## Edificios de interese 
* Ermida de San Marcos en Tiscamanita, de finais do século XVII. 
* Igrexa de San Miguel Arcanxo, en Tuineje, data do século XVIII. 
* Ermida de San José, en Tesejerague, data da primeira metade do século XVIII. 
* Forno de cal, en Gran Tarajal, construído en 1953, é o maior de Fuerteventura.

## Espazos protexidos 
[miniatura|esquerda|180px|[Hubara canaria.]] 
Espazos compartidos con outros municipios da illa: 
* Paisaxe Protexida do Malpaís Grande: campo de lavas de emisións volcánicas. 
* Monumento Natural de Cuchillos de Vigán: reduto de especies ameazadas como o guirre, a aguia pescadora e o falcón de berbería. 
* Parque Rural de Betancuria: de grande interese faunístico e refuxio tamén para varias rapaces ameazadas. 
* Monumento Natural de Caldera de Gairía: cono volcánico de erupción recente.

## Localidades irmandadas 
*  Baler, Filipinas

## Véxase tamén 
### Ligazóns externas 
* Concello de Tuineje 
* Arquivo histórico dixital de Tuineje
The Little Mermaid II: Return to the Sea

***The Little Mermaid II: Return to the Sea*** é un filme de animación de Disney dirixido por Jim Kammerud e Brian Smith que se estreou no 2000.

## Sinopse 
Ariel e o Príncipe Eric viven felices dende que por fin conseguiron casar, superando tódolos obstáculos ós que se enfrontaron, e ambos son pais dunha preciosa nena, Melody. Agora que a malvada Úrsula xa non existe, a vida sorrí a Ariel e ó resto da familia. Porén, a chegada da irmá de Úrsula, Morgana, pon en perigo o futuro da pequena. Para protexer á súa filla, Ariel e Eric deciden non lle falar do pasado de Ariel como serea, e erguen unha enorme muralla para manter o castelo illado do mar.

## Personaxes 
* Jodi Benson como Ariel
* Tara Strong como Melody
* Samuel E. Wright como Sebastian
* Pat Carroll como Morgana
* Rob Paulsen como Príncipe Eric
* Kenneth Mars como Rei Tritón
* Cam Clarke como Flounder
* Buddy Hackett como Scuttle
* Clancy Brown como Undertow
* Max Casella como Tip
* Stephen Furst como Dash
* Rene Auberjonois como Louis o Chef
* Edie McClurg como Carlotta 
* Kay E. Kuter como Grimsby
* Tress MacNeille como Nai do pingüino e bebé
* Frank Welker como Max, o can ovelleiro

## Véxase tamén 
### Ligazóns externas 
* Ficha na IMDb 
* Ficha en Filmaffinity
Juliette Gordon Low

**Juliette Gordon Low**, nada en Savannah (Xeorxia) o 31 de outubro de 1860 e finada o 17 de xaneiro de 1927, foi unha dirixente xuvenil estadounidense fundadora do guidismo nos Estados Unidos en 1912.

## Véxase tamén 
### Ligazóns externas 
* Juliette Gordon Low  — National Women's Hall of Fame.
Trofeo Cidade de Vigo

:*Para o torneo de hóckey a patíns véxase Torneo Cidade de Vigo.*

O **Trofeo Cidade de Vigo** foi un torneo futbolístico de verán, de carácter amigábel que tivo lugar cada ano na cidade de Vigo, entre 1971 e 2012. O seu equipo anfitrión era o Celta de Vigo, que acumulou 21 trofeos. 
## Historial 
dereita|miniatura|Entrada ao XXVIII Trofeo Cidade de Vigo, 1998.

## Palmarés 
## Notas 
## Véxase tamén 
### Outros artigos 
* Trofeo Memorial Quinocho

### Ligazóns externas 
* Palmarés do Trofeo Cidade de Vigo na páxina web oficial do Real Club Celta de Vigo.
* Datos no arquivo da RSSSF
Número EC

O **número da Comisión de Encimas** (*Enzyme Commission*) ou **número EC** é un esquema de clasificación numérica para os encimas baseado nas reaccións químicas que catalizan, elaborado pola Comisión de Encimas da Unión Internacional de Bioquímica e Bioloxía Molecular.
Como é parte dun sistema de **nomenclatura de encimas**, cada número EC está asociado cun nome recomendado para o encima respectivo.

Falando estritamente, os números EC non especifican encimas, senón máis ben reaccións catalizadas por encimas. Se distintos encimas (por exemplo de diferentes organismos) catalizan a mesma reacción, recibirán o mesmo número EC. Polo contrario, existen tamén os identificadores UniProt, que especifican unha proteína só pola súa secuencia de aminoácidos.

## Formato do número EC 
Cada código de encima consta das letras "EC" seguidas de catro números separados por puntos. Os números representan a clasificación do encma en grupos progresivamente máis detallados.

Por exemplo, as tripéptido aminopeptidases teñen o código "EC 3.4.11.4", cuxos compoñentes significan que pertence ás seguintes clases de encimas:

* *EC 3*. O primeiro número indica o primeiro nivel da clasificación, que consta de seis grandes clases de encimas. O número 3 corresponde ás hidrolases, é dicir, encimas que utilizan a auga para romper enlaces noutra molécula (hidrólise).
* *EC 3.4*. O segundo número indica un subgrupo dentro das hidrolases. O grupo 4 corresponde ás hidrolases que actúan sobre enlaces peptídicos; por tanto, romperán enlaces peptídicos utilizando para facer dita reacción unha molécula de auga.
* *EC 3.4.11*. O número 11 indica as hidrolases que rompen enlaces peptídicos rompendo o enlace do extremo amino terminal do polipéptido, polo que separan o aminoácido situado nese extremo.
* *EC 3.4.11.4*. O número 4 final asígnase a aqueles encimas que hidrolizan os enlaces peptídicos polo extremo N-terminal concretamente de tripéptidos.

## Códigos de nivel máis alto 
## Historia 
O esquema para a nomenclatura dos encimas empezou a desenvolverse en 1955, cando o Congreso Internacional de Bioquímica en Bruxelas creou a Comisión de Encimas. A primeira versión publicouse en 1961. A edición actual é a sexta, publicada pola Unión Internacional de Bioquímica e Bioloxía Molecular en 1992, e contén 3196 encimas distintos.

## Notas 
## Véxase tamén 
### Outros artigos 
* Unión Internacional de Bioquímica e Bioloxía Molecular
* Lista de encimas
* Lista de números EC

### Ligazóns externas 
* Enzyme Nomenclature
* Enzyme nomenclature database &mdash; por ExPASy
* Lista de todos os números EC  &mdash; por BRENDA
* Procura de estruturas PDB polo número EC
Diana Navarro

**Diana Navarro Ocaña**, nada en Málaga o 21 de abril de 1978, é unha cantante andaluza. Deuse a coñecer co sinxelo "Sola", do seu primeiro disco, titulado "No te olvides de mí" (2005), polo que recibiu o Premio Ondas á mellor artista revelación do 2005. É coñecida por fusionar xéneros tradicionais como o flamenco e a copla con ritmos árabes, orientais, clásicos.

## Véxase tamén 
### Ligazóns externas 
* Web oficial de Diana Navarro
The Little Mermaid: Ariel's Beginning

'''''The Little Mermaid: Ariel's Beginning''''' é un filme de animación de Disney dirixido por Peggy Holmes que se estreou no 2008.

## Sinopse 
Sereas e tritóns, viven felizmente, no seu mundo cheo de música, podendo saír á superficie a xogar cando desexasen. O Rei Tritón, namorado da súa raíña, xoga e ri coas súas fillas, ata que un día por culpa duns malvados piratas morre a súa Raíña, Athena. O Rei Tritón, prohibe a música e sobre todo que ningún tritón ou serea saia á superficie. Ariel, a filla máis nova de Tritón e Athena, deberá vivir grandes aventuras para que volva a música e a alegría ó Reino do Mar.

## Personaxes 
* Jodi Benson como Ariel
* Sally Field como Marina Del Rey
* Samuel E. Wright como Sebastian
* Jim Cummings Rei Triton
* Parker Goris como Flounder
* Kari Wahlgren como Princesa Attina 
* Jennifer Hale como Princesa Alana
* Grey Delisle como Princesa Aquata
* Tara Strong como Princesa Adella
* Jeff Bennett como Benjamin
* Andrea Robinson como Raíña Athena (voz cantando)
* Lorelei Hill Butters como Raíña Athena (voz falando)
* Rob Paulsen como Ink Spot
* Kevin Michael Richardson como Cheeks

## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Pasión Vega

**Pasión Vega**, nome artístico de **Ana María Alías Vega**, nada en Madrid o 23 de abril de 1976, é unha cantante española.

## Discografía 
* *Un toque de distinción* (1996, La voz del sur)
* *Con el alma en los labios* (1997, La voz del sur)
* *Corona de perlas* (2000, La voz del sur)
* *Pasión Vega* (2001, Sony BMG)
* *Banderas de nadie* (2003, Sony BMG)
* *Flaca de amor* (2005, Sony BMG)
* *Pasión en el Maestranza* (2005, Sony BMG)
* *La reina del Pay-Pay* (2006, Sony BMG)
* *Gracias a la vida* (2009, Sony Music).
* *Pasión en Buenos Aires* (2009, Sony Music).
* *Sin compasión* (2011, Sony Music).
* *Grandes éxitos* (2012, Sony Music).

## Véxase tamén 
### Ligazóns externas 
* Artigos sobre Pasión Vega
Copla andaluza

A **copla andaluza** é un tipo de canción lixeira que floreceu en Andalucía a partir da década de 1940. Quintero, León e Quiroga son o tres creadores máis importantes deste xénero, entre outros. Mantívose como o xénero popular español até que na década de 1960 se viu desprazada pola música anglosaxoa como o pop. O apoio do réxime franquista á copla como símbolo da identidade nacional potenciou a decadencia da copla. Pese ao rexeitamento por identificalo coa ditadura, artistas como Carlos Cano ou Joan Manuel Serrat reivindicaron o xénero, axudando á súa revitalización.

## Véxase tamén 
### Ligazóns externas 
* Blog de análise de coplas "Retratos de la nueva copla"
* [Vídeos do programa concurso "Se llama copla" de Canal Sur(https://gl.wikipedia.org/wiki/Canal_Sur).]
Ernesto Halffter

**Ernesto Halffter Escriche**, nado en Madrid o 16 de xaneiro de 1905 e finado na mesma cidade o 5 de xullo de 1989, foi un músico español.

## Traxectoria
Considérase o único pupilo do compositor Manuel de Falla, dada a reducida obra da súa outra alumna, Rosa García Ascot. Entre as composicións de Ernesto Halffter está a *Fantasía galaica*, ballet baseado na lenda da Santa Compaña, con temas de bailes populares como a muiñeira.

## Notas
## Véxase tamén 
### Ligazóns externas 
* Biography
Rupert Murdoch

miniatura|dereita|Murdoch en 2011.
**Keith Rupert Murdoch**, nado o 11 de marzo de 1931 en Melbourne, é un magnate australiano nacionalizado estadounidense, director e principal accionista de News Corporation (que engloba por exemplo os xornais *The Sun* e *The Times* ou os conglomerados de cadeas vía satélite Fox e Sky), a corporación de medios de comunicación máis grande e influente do mundo. Murdoch destaca polas súas tendencias políticas conservadoras. Segundo Forbes, é a 13ª persoa máis poderosa do mundo (2010) e a 117ª máis rica.

En Australia é dono do xornal "The Australian". Deu apoio político a Tony Blair, ex-primeiro ministro do Reino Unido. Anteriormente apoiou a Margaret Thatcher. A súa cadea satélite Fox foi o tema dun documental titulado en inglés "Outfoxed". O expresidente español José María Aznar figura como asesor no consello de administración de News Corp.

## Véxase tamén 
### Ligazóns externas 
* Ketupa.net - Media Profiles: Rupert Murdoch
Antoñita Peñuela

**Antonia Peñuela Castañeda**, coñecida como **Antoñita Peñuela**, nada en Lorca o 19 de abril de 1947 e finada en Torrent (Valencia) o 5 de xuño de 1975, foi unha cantante de copla andaluza.

## Véxase tamén 
### Ligazóns externas 
* Homenaxe a Antoñita Peñuela
Three Snakes and One Charm

***Three Snakes and One Charm*** é o cuarto álbum da banda americana The Black Crowes, editado o 23 de xullo de 1996. É o primeiro álbum da banda con Marc Ford de guitarrista principal, substituíndo a Jeff Cease, despedido un ano antes.

## Listaxe de cancións
By Your Side

***By Your Side*** é o quinto álbum da banda americana The Black Crowes, editado o 12 de xaneiro de 1999. É o primeiro álbum editado en Columbia Records, tras deixar American Recordings. O segundo guitarrista Marc Ford e o baixista Johnny Colt deixaron The Black Crowes en 1997. Audley Freed e Sven Pipien foron contratados coma guitarrista e baixista, respectivamente, e Rich Robinson tocou todas as partes de guitarra en *By Your Side*.

## Listaxe de cancións 
;Australian bonus disc
# "It Must Be Over"&nbsp;– 4:49
# "You Don't Have to Go"&nbsp;– 4:24
# "Twice As Hard" (do VH1 Hard Rock Live)&nbsp;– 4:34
# "HorseHead" (versión acústica)&nbsp;– 4:12
Trofeo Conde de Fenosa de fútbol

O **Trofeo Conde de Fenosa** era un torneo futbolístico de verán de carácter amigábel, organizado polo Deportivo da Coruña, que se disputou entre 1968 e 1976.
## Finais 
## Palmarés 
## Véxase tamén 
### Ligazóns externas 
*Datos no arquivo da RSSSF
Trofeo Luis Otero

O **Trofeo Luis Otero** é un torneo futbolístico de verán, de carácter amigábel que ten lugar cada ano na cidade da Pontevedra desde 1959, na honra do futbolista Luis Otero Sánchez, primeiro xogador galego internacional. O equipo anfitrión do torneo é o Pontevedra Club de Fútbol.
## Finais 
## Palmarés 
## Notas
## Véxase tamén 
### Outros artigos 
* Trofeo Cidade de Pontevedra
* Trofeo García Blanco
* Trofeo Memorial Héctor Rial

### Ligazóns externas 
* Datos do arquivo da RSSSF
Amorica

***Amorica*** é o terceiro álbum da banda americana The Black Crowes, editado o 1 de novembro de 1994 por American Recordings. Foi disco de ouro nos Estados Unidos, ao vender máis de 500.000 copias.

## Listaxe de cancións 
### Bonus tracks 
#  "Song of the Flesh" – 3:45
# "Sunday Night Buttermilk Waltz" – 2:46
# "Tied Up and Swallowed" - 4:16
Akari

**Akari** (あかり, en xaponés, *Luz*), denominado **ASTRO-F** antes do lanzamento e inicialmente denominado *IRIS* (InfraRed Imaging Surveyor)

* FIS (*Far-Infrared Surveyor*, explorador do infravermello distante): está deseñado para facer unha exploración completa do ceo no infravermello distante. O intrumento leva dous detectores formados por fotoconductores que usan semicondutores (xermanio e galio). Cada detector usa filtros, polo que en total o instrumento ten catro bandas de observación: de 50 a 80, de 60 a 110, de 110 a 180 e de 140 a 180 µm. O FIS tamén se usa para observacións dirixidas para a detección de obxectos febles ou para facer espectroscopía mediante un espectrómetro de transformada de Fourier.
* IRC (*InfraRed Camera*, cámara infravermella): está composta por tres sístemas independentes. Unha avantaxa da IRC é que pode observar un campo de 10 minutos de arco cadrados grazas ó uso de matrices de gran formato (512x412 para NIR e 256x256 para MIR). Cada cámara pode seleccionar unha banda concreta de observación grazas ó uso de filtros, ademais de poder realizar observacións espectroscópicas mediante prismas e reixas. As tres cámaras que compoñen a IRC son:
** NIR: é unha cámara que observa no infravermello próximo, entre 1,5 e 5,5&nbsp;µm.
** MIR: observa no rango entre 5,8 e 14,1&nbsp;µm.
** MIR-L: para as lonxitudes de onda entre 12,4 e 26,5&nbsp;µm.

## Resultados 
* Formación estelar de tres xeracións na nebulosa IC4954/4955, na constelación de Vulpecula.
* Primeira detección no infravermello dun remanente de supernova na Pequena Nube de Magalhães.
* Detección de perda de masa de estrelas xigantes roxas relativamente novas no cúmulo globular NGC 104.
* A constelación de Orión e a Vía Láctea a 140&nbsp;µm.
* Rexións de formación estelar na constelación de Cygnus.

## Notas 
## Véxase tamén 
### Outros artigos
*M-V
Ginger Rogers

**Ginger Rogers**, nada en Independence (Missouri) o 16 de xullo de 1911 e finada o 25 de abril de 1995, foi unha actriz, bailarina e cantante estadounidense e gañadora dun Óscar.

## Traxectoria 
Nos seus 35 anos de carreira, fixo un total de 73 filmes, aínda que os seus papeis máis lembrados foron os que fixo xunto a Fred Astaire nunha serie de dez películas musicais, que revolucionaron o concepto do musical moderno.
Mitoloxía comparada

miniatura|dereita|Mitos varios.
A **mitoloxía comparada** é o estudo comparativo de mitos procedentes de culturas diferentes, nun intento por identificar temas e características comúns. A mitoloxía comparada usouse con diversos fins académicos. Por exemplo, os investigadores usaron as relacións entre mitos diferentes para seguir o desenvolvemento das relixións e culturas, para propor orixes comúns aos mitos de culturas diferentes e para sustentar diversas teorías psicolóxicas. O seu fundador foi o alemán Max Müller.

## Véxase tamén 
### Outros artigos 
* Mitoloxía
Xabón de Marsella

miniatura|dereita
O **xabón de Marsella**, coñecido en francés como *savon de Marseille*, é un xabón tradicional a base de aceites vexetais que se realizaron ao redor de Marsella, sendo por primeira vez rexistrado na venda ao redor do ano 1370. En 1688, Lois XIV, introduciu regulacións (edicto de Colbert) que limita o uso do nome de *Savon de Marseille* aos xabóns feitos entre e ao redor da área de Marsella, e só a partir de aceite de oliva. Hoxe en día esta lei segue en pé (aínda que a normativa permite agora outros aceites vexetais que se utilizarán).

## Véxase tamén 
### Outros artigos 
* Xabón
Liga de Campións da UEFA 2002-03

[miniatura|330px|Estadio [Old Trafford de Manchester, escenario da final da Liga de Campións da UEFA 2002-03.]]
A **Liga de Campións da UEFA 2002-03** foi a edición número 48 na historia desta competición. Disputouse entre xullo de 2002 e maio de 2003, coa participación inicial de 72 equipos, representantes de 48 federacións nacionais diferentes.

A primeira fase de grupos da competición deu comezo en setembro de 2002, con 32 equipos, e a segunda fase de grupos comezou en decembro de 2002 con 16 equipos. O campión final do torneo foi o AC Milán, despois de derrotar nos penaltis ó Juventus FC na final, disputada o 28 de maio no Estadio Old Trafford de Manchester, logo de empatar sen goles no tempo regulamentado. Para os *rossonero* supuxo a súa sexta conquista da máxima competición europea.

## Primeira Fase de Grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Segunda Fase de Grupos 
A esta segunda fase de grupos pasaron os 2 primeiros equipos de cada grupo da primeira fase.

### Grupo A 
### Grupo B 
### Grupo C 
### Grupo D 
Os 2 primeiros equipos de cada grupo clasificáronse para disputar os cuartos de final da Liga de Campións.
## Eliminatorias 
## Final 
250px|miniatura|esquerda|Aliñacións titulares dos dous equipos na final.

O partido final disputouse o 28 de maio de 2003, no Estadio Old Trafford de Manchester. Os dous equipos que a disputaron, Juventus FC e AC Milán, eran dous dos grandes dominadores das competicións europeas ao longo da súa historia. Ámbolos dous eran os equipos máis laureados de Italia, e tiñan 2 e 5 Copas de Europa respectivamente, antes da disputa do encontro. Esta era a primeira ocasión na que se disputaba unha final da Liga de Campións completamente italiana. Do mesmo xeito, esta foi a primeira vez que a final da máxima competición continental tivo lugar no histórico estadio Old Trafford. O AC Milán viña de ser campión de Europa por última vez na tempada 1993-94, mentres que o Juventus FC non sabía o que era iso dende a tempada 1995-96.
[290px|miniatura|centro|O [AC Milán erguendo a Copa de Europa en 2003.]]

O encontro rematou co empate a cero inicial, e na prórroga tampoco houbo goles. Os equipos de Carlo Ancelotti e Marcelo Lippi tiveron que ir ós lanzamentos dende o punto de penalti. A Juventus FC fallou 3 lanzamentos da man de Trezeguet, Zalayeta e Montero, mentres que o AC Milán só fallou 2, lanzados por Seedorf e Kaladze. Deste xeito, foi o equipo *rossonero* o que se levou a final europea entre equipos italianos.

Era a sexta vez que o AC Milán gañaba o título de campión de Europa.

## Véxase tamén 
### Outros artigos 
* Liga de Campións da UEFA
* UEFA
* AC Milán
* Juventus FC
J. C. Jacobsen

**Jacob Christian Jacobsen**, máis coñecido como **J. C. Jacobsen**, nado en Copenhague o 2 de setembro de 1811 e finado en Roma o 30 de abril de 1887, foi un empresario e filántropo dinamarqués.

## Traxectoria 
É coñecido por ser o fundador da fábrica de cervexa Carlsberg.

## Véxase tamén 
### Ligazóns externas 
* Carlsberg Research Center
Carlsberg

**Carlsberg** é unha das compañías cervexeiras máis grandes do mundo, considerada a cervexa dinamarquesa por excelencia. Ten presenza en preto de 50 países. O cuartel xeral está en Valby, preto de Copenhaguen, en Dinamarca. A compañía está relaciona principalmente coa elaboración de cervexa, tamén posúe outras marcas como Tuborg e outras marcas locais. A compañía fundouse no ano 1847 por J. C. Jacobsen tras a posesión de Carl Jacobsen. Ao absorber ao grupo noruegués Orkla ASA en xaneiro de 2001, Carlsberg converteuse no primeiro cervexeiro mundial, e emprega agora a aproximadamente 31.000 persoas.

## Véxase tamén 
### Ligazóns externas 
* Páxina web de Carlsberg
Tuborg

miniatura|dereita|A fábrica orixinal, contra 1900.
**Tuborg** é unha compañía e marca de cervexa dinamarquesa fundada en 1875 por Carl Frederik Tietgen. Dende 1970, forma parte da compañía Carlsberg. Ten a súa sede en Hellerup, un distrito do norte de Copenhaguen.

## Véxase tamén 
### Ligazóns externas 
* Sitio oficial
Indución

O termo **indución** ten diversos significados segundo a área do coñecemento humano.

#### Bioloxía
* **Indución embrionaria** ou **indución embriolóxica**, é o termo que designa, en embrioloxía, o proceso no cal a presenza dun tecido inflúe no desenvolvemento doutros, durante o proceso ontoxenético.
* Indución en bioloxía molecular e xenética é a activación da expresión xénica por medio dunha molécula chamada indutor.

#### Filosofía e método científico
* A **indución**, é un tipo de razoamento en que a verdade das premisas apoia á verdade da conclusión, pero non a garante.
* Tamén pode considerarse a **indución** como a inferencia conxectural que conclúe, da regularidade de certos feitos, a existencia doutros feitos ligados aos primeiros na experiencia anterior.
* Francis Bacon afirma que, na **indución**, o científico debe observar e describir feitos empíricos, organizalos e transpoñelos nunha linguaxe matemática. A partir diso, pásase das sensacións particulares aos axiomas máis xerais e descobre axiomas intermedios, dándose pouca énfase á elaboración de hipóteses.

#### Física
O termo **indución** en física posúe varias connotacións:
* **Indución de campo**, termo que designa a magnitude fundamental do campo magnético. É unha magnitude de carácter vectorial, polo que depende tanto do seu valor numérico como da dirección e sentido da máxima variación do campo.
* **Indución eletromagnética** é o termo que designa a xeración dunha forza eletromotriz nun circuíto eléctrico pola acción dun campo magnético variábel.
* **Indución electrostática** é o nome que se lle dá ao establecemento dunha distribución particular de cargas eléctricas nun corpo electricamente neutro, por influencia doutras cargas próximas a el.
* **Indución magnética** é o termo que designa a forza magnética exercida sobre un corpo por unidade de carga eléctrica e de velocidade. Tamén pode ser a designación das unidades utilizadas para medir a *indución magnética* deu campo magnético uniforme e invariábel. (As máis importantes son o tesla (T) e o gauss (G).
##### Física aplicada
* Unha **cociña de indución** é un tipo de cociña eléctrica vitrocerámica que quenta directamente o recipiente.
#### Medicina
* En obstetricia denomínase **indución do parto** a cada un dos procedementos que serven para desencadear o parto.
#### Matemática
* A **indución matemática** é o razoamento, ou método de demostración, segundo o cal se estende unha propiedade a todos os termos dun conxunto. É o método por excelencia do razoamento matemático, lóxico.
* Unha **indución transfinita** é unha extensión da indución matemática para (grandes) conxuntos ben ordenados.
* Unha **indución forte** é unha variante da indución matemática.
Guidismo

miniatura|dereita|Símbolo do guidismo.
O **guidismo** é a práctica do movemento xuvenil creado por Robert Baden-Powell e Agnes Baden-Powell, canda a Juliette Gordon Low, en 1909 e dirixido a nenas e mozas. O guidismo practícase en 155 países. Cada país posúe unha organización nacional coordinada a nivel internacional pola Asociación Mundial das Raparigas Guías e as Guías Scouts, tamén coñecida pola súa sigla en inglés WAGGGS (World Association of the Girl Guides and Girl Scouts).

## Véxase tamén 
### Ligazóns externas 
* WAGGGS .
* Federación Española de Guidismo .
Ricky Mabe

**Richard "Ricky" Mabe**, nado en Pointe-Claire (Quebec) o 24 de maio de 1983, é un actor canadense de cinema e televisión.

## Filmografía parcial
Manuel Pérez Martínez "Arenas"

**Manuel Pérez Martínez**, alcumado **Camarada Arenas**, nado en Melilla en 1944, foi o secretario xeral do PCE-r dende 1975 até a ilegalización do partido. Actualmente vive na prisión española de Alcalá Meco, condenado por un delito de detención ilegal.

## Traxectoria 
Manuel Pérez Martínez naceu en 1944 en Melilla, nunha familia de clase obreira. Antes dos 12 anos ten que abandonar a escola e máis tarde trasládase, coa súa familia, a vivir nunha barraca do barrio do Pozo del Tío Raimundo (Madrid), onde se fai aprendiz de xeseiro. Máis tarde participa nas loitas obreiras do sector da construción, nas que destacaría como organizador. Nesta época comeza a estudar as obras dos clásicos do marxismo-leninismo, escasas e difíciles de conseguir a causa da censura franquista. A súa conciencia proletaria refórzase e interpreta que as loitas dos obreiros teñen que saír das estreitas marxes do sindicalismo e do reformismo *conciliador* onde pretendía levalas o revisionismo do Partido Comunista de Santiago Carrillo.

Fai o servizo militar nun barco de guerra, onde crea unha *célula comunista*. De volta a Madrid, comeza a dirixi-las loitas dos veciños do Pozo pola mellora das condicións de vida e, máis tarde, crea as Mocidades Comunistas de Vallecas, desde onde combatería ós *carrillistas*. O seu activismo político lévao por primeira vez á prisión.

No inicio dos anos 70, após a súa saída da prisión, incorpórase á Organización de Marxistas-Leninistas de España (OMLE)

En 1984 volve saír da cadea, pero os novos combates da loita de clases e a persecución policial empuxaríano outra vez á clandestinidade. Exiliouse ao Estado francés, desde onde dirixiría o PCE(r) até o ano 2000, cando é detido en París e levado novamente a prisión polos tribunais franceses.

En 2006 foi extraditado a España, onde se viu procesado en dez sumarios. De todos eles, saíra absolto ou co sumario sobresido. Mentres, en 2009, após a súa última absolución na Audiencia Nacional de España, o Tribunal Supremo decidiu anular a sentenza e condenalo a 7 anos máis de prisión como indutor ou autor material por "comisión por omisión" nunha acción armada dos GRAPO contra a sede do PSOE de Barcelona no ano 2000.

## Notas 
## Véxase tamén 
### Ligazóns externas 
* Arenas, biografía política *La haine* 
*Entrevista ao Camarada Arenas
Sonja Wigert

**Sonja Wigert**, nada o 11 de novembro de 1913 e finada o 12 de abril de 1980, foi unha actriz norueguesa de cinema.

## Filmografía selecta 
* *Blood and Fire* (1945)
* *Onsdagsväninnan* (1946)
* *Letter from the Dead* (1946)
* *Alt dette og Island med* (1951)
* *Kvinnan bakom allt* (1951)
Andy Whitfield

**Andy Whitfield**, nado en Amlwch o 17 de xullo de 1974 e finado en Sidney o 11 de setembro de 2011, foi un actor galés de cinema e televisión radicado en Australia. É coñecido por interpretar a "Spartacus" na serie de televisión *Spartacus: Blood and Sand*.

## Traxectoria 
Whitfield enfrontou complicacións na súa enfermidade e finalmente finou o 11 de setembro de 2011 en Sidney aos 39 anos de idade.

## Filmografía 
## Notas 
## Véxase tamén
Cisne negro (homónimos)

O termo **cisne negro** pode referirse a:

* o **Cisne negro**, unha especie de cisne, endémica de Australia;
* ***O cisne negro***, un filme estadounidense de piratas, estreado en 1942;
* ***Cisne negro*** ou ***O cisne negro***, un filme estadounidense de suspense psicolóxico, estreado en 2010;
Carl Maria von Weber

**Carl Maria von Weber**, nado en Schleswig-Holstein o 18 de novembro de 1786 e finado en Londres o 5 de xuño de 1826, foi un compositor romántico alemán.

## Véxase tamén 
### Ligazóns externas 
* Ficha
Argazo bravo

miniatura|O bulbo do argazo bravo sérvelle para se suxeitar ás rochas.
O **argazo bravo** é unha alga mariña do grupo das algas pardas, abundante na costa europea do océano Atlántico.

Nalgunhas partes da costa galega recibe o nome de **golfo**, denominación dada en xeral tamén á Laminaria digitata, coa que pode ser confundida.

## Características
É unha alga de cor castaña amarelenta que pode chegar a ser moi grande, de até 2,5 m. de longo. Posúe un bulbo grande e oco recuberto de papilas co que se suxeita ás rochas. Do bulbo parte un estipe plano e fibroso ondulado e helicoidal no comezo, e que se alarga no seu remate para formar unha lámina coriácea, a cal se divide en numerosas lacinias que semellan follas ou ramallos.

Vive na costa exposta ou semiexposta, formando grandes *bosques submarinos*. En Galicia é frecuente atopala de marzo a novembro botada polas ondas nas praias, formando argazo.

## Uso
Úsase como alternativa (de peor calidade) ás algas da familia das Laminarias, para obter alxinatos. Tamén é usada na agricultura tradicional como valume. Non se usa como alimento humano directo.

## Notas
## Véxase tamén
### Bibliografía
* Bárbara, I.; Cremades, J. (1993). *Guía de las algas del litoral gallego*. A Coruña: Concello da Coruña - Casa das Ciencias .
### Outros artigos
*Algas
*Algas pardas
### Ligazóns externas
* O argazo bravo en base de datos de algas